CELEX: 62007CA0102
Language: fi
Date: 2008-04-10 00:00:00
Title: Asia C-102/07: Yhteisöjen tuomioistuimen tuomio (ensimmäinen jaosto) 10.4.2008 (Hoge Raad der Nederlandenin (Alankomaat) esittämä ennakkoratkaisupyyntö) — Adidas AG ja adidas Benelux BV v. Marca Mode CV, C&A Nederland, H&M Hennes & Mauritz Netherlands BV ja Vendex KBB Nederland BV (Tavaramerkit — Direktiivin 89/104/ETY 5 artiklan 1 kohdan b alakohta, 2 artikla ja 6 artiklan 1 kohdan b alakohta — Vapaana pitämisen tarve — Kolmiraitaiset kuviomerkit — Kaksiraitakuviot, joita kilpailijat käyttävät koristeena — Tavaramerkin loukkausta ja vesittämistä koskeva väite)

24.5.2008   
            
            
               FI
            
            
               Euroopan unionin virallinen lehti
            
            
               C 128/13
            
         Yhteisöjen tuomioistuimen tuomio (ensimmäinen jaosto) 10.4.2008 (Hoge Raad der Nederlandenin (Alankomaat) esittämä ennakkoratkaisupyyntö) — Adidas AG ja adidas Benelux BV v. Marca Mode CV, C&A Nederland, H&M Hennes & Mauritz Netherlands BV ja Vendex KBB Nederland BV
   (Asia C-102/07) (1)
   
   (Tavaramerkit - Direktiivin 89/104/ETY 5 artiklan 1 kohdan b alakohta, 2 artikla ja 6 artiklan 1 kohdan b alakohta - Vapaana pitämisen tarve - Kolmiraitaiset kuviomerkit - Kaksiraitakuviot, joita kilpailijat käyttävät koristeena - Tavaramerkin loukkausta ja vesittämistä koskeva väite)
   (2008/C 128/21)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantajat: adidas AG ja adidas Benelux BV
   
      Vastaajat: Marca Mode CV, C&A Nederland, H&M Hennes & Mauritz Netherlands BV ja Vendex KBB Nederland BV
   Oikeudenkäynnin kohde
   Ennakkoratkaisupyyntö — Hoge Raad der Nederlanden — Jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY (EYVL L 140, s. 1) 3 artiklan 1 kohdan b ja c alakohdan tulkinta — Rekisteröinnin esteet ja mitättömyysperusteet — Erottamiskyvyn puuttuminen — Käytössä saatu erottamiskyky — Yleinen etu, joka liittyy siihen, ettei aiheettomasti rajoiteta sellaisten merkkien käytettävyyttä, jotka asianomainen yleisö ymmärtää merkkeinä, joita käytetään tietyn tavaran koristeena eikä sen erottamiseksi muista tavaroista
   Tuomiolauselma
   Jäsenvaltioiden tavaramerkkilainsäädännön lähentämisestä 21.12.1988 annettua ensimmäistä neuvoston direktiiviä 89/104/ETY on tulkittava siten, että kun arvioidaan tavaramerkin haltijan yksinoikeuden ulottuvuutta, vapaana pitämisen tarve voidaan ottaa huomioon vain sikäli kuin sovelletaan mainitun direktiivin 6 artiklan 1 kohdan b alakohdassa määriteltyjä tavaramerkkiin kohdistuvia rajoituksia.
   
      (1)  EUVL C 82, 14.4.2007.